nagma met with kamal. what’s cooking?
కమల్‌తో నటి భేటీ, మధ్యవర్తిగానా..?
సినీ, రాజకీయ పరిణామాలు ఆసక్తిదాయకంగా మారుతున్నాయి. ఒకవైపు
TNN | Updated:
Sep 5, 2017, 08:42AM IST
తమిళనాట సినీ, రాజకీయ పరిణామాలు ఆసక్తిదాయకంగా మారుతున్నాయి. ఒకవైపు రజనీకాంత్ రాజకీయాల్లోకి వచ్చే సంకేతాలు ఇవ్వడం, మరోవైపు కమల్ హాసన్ తను రాజకీయాల్లోకి ఎంట్రీ ఇచ్చినట్టే.. అని ప్రకటించేయడం ఆసక్తిదాయకంగా మారాయి. తన రాజకీయ అజెండా గురించి కూడా కమల్ కాస్త క్లారిటీ ఇచ్చాడు. తను కాషాయ జెండా వైపు వెళ్లనని ఆయన స్పష్టం చేశాడు. తద్వారా బీజేపీ కి దూరం అని ప్రకటించాడు. అలాగే కేరళ ముఖ్యమంత్రి, కమ్యూనిస్టు నేత విజయన్ తో కమల్ సమావేశం అయ్యాడు.
మరి ఇదే అదునుగా కాంగ్రెస్ పార్టీ కమల్ కు గాలం వేయాలని ప్రయత్నిస్తున్నట్టుగా ఉంది. అందుకోసం.. కమల్ తో సంప్రదింపులు జరుపుతున్నట్టుగా ఉంది. నటీమణి నగ్మా సోమవారం కమల్ ఇంటికి వెళ్లి ఆయనతో సుధీర్ఘంగా చర్చించడమే ఈ అభిప్రాయాలకు కారణం. నగ్మ కాంగ్రెస్ పార్టీ సభ్యురాలని ప్రత్యేకంగా చెప్పనక్కర్లేదు. తెలుగు, తమిళ భాషల్లో హీరోయిన్ గా ఒక వెలుగు వెలిగిన ఈమె కొన్నేళ్ల కిందట కాంగ్రెస్ లో చేరి.. ఆ పార్టీలో క్రియాశీలకంగా పని చేస్తున్నారు.